Ευκρατίδης Β΄ της Βακτρίας

Ο Ευκρατίδης Β´ (2ος αιώνας π.Χ.) ήταν ηγεμόνας του ελληνικού βασιλείου της Βακτριανής, και πιθανώς γιός του Ευκρατίδη Α´. 

 Περιγραφή 
Είναι πιθανό πως βασίλεψε για σύντομο χρονικό διάστημα κατά την περίοδο 145-140 π.Χ. μετά την δολοφονία του πατέρα του, Ευκρατίδη Α´, τον οποίο φέρεται να δολοφόνησε ο ίδιος κατά τα γραπτά του Ρωμαίου ιστορικού του 2ου αιώνα μ.Χ. Ιουστίνου, ο οποίος εξιστόρησε πως τον δολοφόνησε χωρίς να το κρύψει και διέταξε να παραμείνει άταφος.Ιουστίνος XLI,6

Είναι πιθανό πως είχε ξεκινήσει ως αντιβασιλέας του Ευκρατίδη Α´, ενώ στα μεταγενέστερα νομίσματα του αναφέρεται ως Σωτήρ κάτι που αποτελεί ένδειξη πως κυβερνούσε πλέον μόνος του. Μετά τον θάνατο του Ευκρατίδη Β´, τον διαδέχτηκε ο Ηλιοκλής Α´, ο οποίος πιθανώς ήταν αδελφός του και σύντομα έπειτα απώλεσε όλα τα εδάφη στην Βακτριανή από τους Γιουετσί οι οποίοι μετανάστευαν κατά κύματα προς τα νοτιοδυτικά από την Κίνα. Ήδη ο ρυθμός εμφάνισης σφαλμάτων στα νομίσματα του Ευκρατίδη φέρεται να είναι αισθητά αυξημένος σε σχέση με παλαιότερα νομίσματα, κάτι που υποδηλώνει την έναρξη της παρακμής του βασιλείου υπό την πίεση των Γιουετσί.

 Νομίσματα 

Παραπομπές

 Πηγές 
 The Shape of Ancient Thought. Comparative studies in Greek and Indian Philosophies by Thomas McEvilley (Allworth Press and the School of Visual Arts, 2002) ISBN 1-58115-203-5
 Buddhism in Central Asia by B. N. Puri (Motilal Banarsidass Pub, January 1, 2000) ISBN 81-208-0372-8 
 The Greeks in Bactria and India by W.W. Tarn, Cambridge University Press.

Κατηγορία:Έλληνες Βασιλείς Βακτρίας & Ινδίας